ئەمینداری گشتی عەسائیبی ئەهلی حەق چەند داواکاریەک لە لایەنگرانیان دەکات و دەڵێت روبەڕوی هێزە ئەمنیەکان مەبنەوە و لە ناوچەی سەوزیش یەک ئینج مەچنە پێشەوە.
ئەمینداری عەسائیبی ئەهلی حەق چەند داواکاریەکی ئاراستەی لایەنگرانی چوارچێوەی هەماهەنگی کرد و دەڵێت: بەشداریکردنتان دژیی کەسێک یان گروپێک نیە، بەڵکو بەشداریکردنتان بۆ خاتری عێراق و هەموو عێراقیەکان و حکومەت و پەرلەمان و گەلەکەیەتی.
هۆشداری داوە بە لایەنگرانیان و دەڵێت بزانن ئێستا چاوەکان شوێن ئێوە کەوتون و دەشڵێت: ڕێگە مەدەن کەس لە هێزە ئەمنییەکان ئازاری پێگات، لەناو ناوچەی سەوزدا یەک ئینج پێشڕەوی مەکەن.
خەزعەلی هۆشدایداوە بە لایەنگرانی بەرەکەیان و دەڵێت با پەیامەکەتان یەک یەکگرتوو بێت، بەڵام تەنها لە پێناو عێراقدا بێت.
ئەوەش دوای ئەوەهات لەسەر داخوازی چوارچێوەی هەماهەنگی ئێوارەی ئەمڕۆ وەک کاردانەوەیەک دەستیان بە خۆپیشاندان کرد و ڕایانگەیاند بۆ پاراستنی شەرعیەتی دەستوری خۆپیشاندان ئەنجام دەدەن.
ماوەی سێ ڕۆژە لایەنگرای رەوتی سەدر لە بینای پەرلەمانی عێراقیدا ماونەتەوە و ئەمڕۆش هاو کاتی خۆپیشاندانی چوارچێوەی هەماهەنگی لایەنگرانی سەدر لە چەند شارێکی دیکەی عێراقی دەستیان بە خۆپیشاندان کرد.
لە ئێستدا دۆخی عێراق زۆر خراپە و بەشێک لە سیاسی و شیکەرەوەکان هۆشداری دەدەن لە دروست بوونی شەڕی ناوخۆیی لە عێراقدا.
دوای هەڵبژاردنی پەرلەمانی عێراق لە ڕۆژی ١٠ی تشرینی یەکەمی ٢٠٢١ دوو بەرەی شیعی دروست بوو کە هیچ لایەنێکیان نەیانتوانی حکومەتی زۆرینە پێکبهێنن هەر بۆیە بە فەرمانی موقتەدا سەدر ٧٣ پەرلەمانتاری رەوتی سەدر کشانەوە و دواتر لە هەفتەی رابردوەوە لەگەڵ دیاریکردنی کاندیدی چوارچێوەی هەمانەهگی بۆ پۆستی سەرۆک وەزیران لایەنگرانی سەدر هێرشیان کردە سەر پەرلەمانی عێراقی بە مەبەستی ڕێگریکردن لە دانیشتنی پەرلەمان.
ها-ع